**Zibensturnīra florbolā 3:3 sacensību**

### NOLIKUMS

**Mērķis un uzdevumi.**

1.Popularizēt florbola spēli, kā fiziskās aktivitātes veidu iedzīvotāju vidū un, kā lielisku brīvā laika pavadīšanas veidu.

2.Organizēt sacensības Ogres novada iedzīvotājiem un pilsētas viesiem.

3. Noskaidrot Ogres pilsētas sporta svētku uzvarētāju komandas.

**Sacensību laiks un vieta.**

**Laiks:** 2025. gada 23.augustā.

**Spēļu sākums** : plkst. 12:00

**Vieta:** Ogre, Ogres novada Kultūras centra laukums (Brīvības iela 15).

**Sacensību vadība.**

Sacensības organizē un vada Ogres novada sporta centrs sadarbībā ar Ogres novada pašvaldību un biedrību florbola klubu “Ogres vilki”.

Sacensību atbildīgā persona – galvenais tiesnesis – Andris Vasioleks (26555474).

Par turnīra komandu sastāvu pieteikumiem atbild turnīra galvenais tiesnesis.

Par turnīra norisi, soda sankcijām, lēmumu pieņemšanu atbild turnīra galvenais tiesnesis.

**Sacensību dalībnieki.**

Sacensības ir atklātas un tajās piedalās sekojošas grupas:

U-9 un U10 (2015. dz.g. / 2016. dz.g.);

U-11 un U-12 (2014. dz.g. / 2013. dz.g.);

U-13 un U-14 (2012. dz.g. / 2011. dz.g.) .

Komandā trīs dalībnieki (bez rezerves).

Dalība sacensībās – bez maksas.

 **Pieteikumi.**

Sacensībām pieteikties ***sacensību dienā no plkst.11.00 – 11.45***. Pieteikumā norādot komandas nosaukumu, dalībnieku vārdu, uzvārdu, dalībnieka vecumu un parakstu par veselības stāvokļa atbilstību veicamajai fiziskajai slodzi.

Sacensību dalībnieki paši atbild par savas veselības atbilstību izvēlētajai slodzi ( pieteikuma oriģinālā apstiprinot ar savu parakstu un to iesniedzot sacensību dienā), kā arī tiek nodrošināti ar pirmo medicīnisko palīdzību.

**Sacensību norise.**

1. Turnīra sarīkošanas kārtība atkarīga no pieteikto komandu skaita. Ja piesakās vairāk kā 5 komandas, tās tiek dalītas apakšgrupās, nobeigumā izspēlējot izslēgšanas spēles.
2. Vienādu punktu gadījumā augstāko vietu nosaka pēc savstarpējās spēles rezultāta, vārtu attiecības savstarpējās spēles rezultāta, pēc lielākā gūto vārtu skaita savstarpējās spēlēs, pāc labākās vārtu starpības visās spēlēs, pēc mazāko noraidījumu skaita.
3. Spēles ilgums 5 min. bez pārtraukuma, pēdējā minūte spēles tīrais laiks.
4. Spēlē iespējams neizšķirts rezultāts.
5. Spēles notiek uz samazināta florbola laukuma un tiek izmantoti mazie vārti.
6. Ja komandā spēlē daiļā dzimuma pārstāve spēle iesākas ar 2:0, ja vairākas tad par katru 2 vārti.
7. Viens dalībnieks var tikt pieteikts tikai vienas komandas sastāvā.
8. Dalībnieki ir komandu pieteikumos minētie spēlētāji, kuri apņemas pildīt šī nolikuma prasības.
9. Komandu pārstāvjiem jānodrošina savu komandu visu dalībnieku iepazīstināšanu ar šī turnīra nolikumu.
10. Sacensību dalībniekiem no plkst.11.00 – 11.45 jāiesniedz rakstisks pieteikums, nepilnīgi aizpildīti, nesalasāmi, neparakstīti pieteikumi netiek reģistrēti.

**Sacensību kārtība un izspēles sistēma.**

 Izspēļu kārtība tiks nolemta pasākuma dienā, atkarībā no pieteikto komandu skaita un laika apstākļiem.

**Sacensību noteikumi.**

1. Spēles notiek pēc florbola spēles noteikumiem uz samazināta florbola laukuma.
2. Vārtu priekšā pusaplis, kurā nav atļauts atrasties nevienam spēlētājam.
3. Laukumā no katras komandas spēlē 3 laukuma spēlētāji bez vārtsarga.
4. Par pārkāpumiem, kas kvalificējami kā noraidījumi tiek piešķirtas soda sitiens no laukuma centra bez laukuma spēlētāju kavēšanas.
5. Par pārkāpumiem, kas kvalificējami kā 5.min.noraidījums spēlētājs noraidāms no laukuma līdz spēles beigām, bet, ja spēlētājs veic pārkāpumu, kas kvalificējams kā spēles sods, tas tiek diskvalificēts līdz turnīra beigām.

##  Disciplinārās sankcijas.

##

Dalībniekiem nav atļauts traucēt citu pasākuma norišu dalībnieku piedalīšanos. Ja tiek konstatēti pārkāpumi – pirmā reizē – aizrādījums; otrā – komandas diskvalifikācija no sacensībām.

**Apbalvošana.**

* 1.– 3. vietu ieguvēju komandu dalībnieki katrā grupā saņem pārsteiguma balvas!

**Dažādi.**

* Visus jautājumus, kas nav paredzēti šajā Nolikumā, dalībnieki un organizatori risina, savstarpēji vienojoties. Visus radušos konfliktus izskata un galējo lēmumu pieņem Ogres novada sporta centra atbildīgās personas.
* Nolikums būs pieejams Ogres pašvaldības mājas lapā [www.ogresnovads.lv](http://www.ogresnovads.lv) , Ogres novada sporta centra mājas lapā [www.ogressportacentrs.lv](http://www.ogressportacentrs.lv), biedrības “Osports” mājas lapā [www.osports.lv](http://www.osports.lv), kā arī turnīra norises vietā.

*Lai nodrošinātu informāciju par sacensību norisi, rezultātiem un popularizētu Ogres pilsētas sporta darbību, sacensību dalībnieki var tikt fotografēti. Jebkura informācija un attēlu apstrāde notiek saskaņā ar Fizisko personu datu aizsardzības likumu. Sacensību pieteikums apliecina, ka dalībnieki neiebilst sacensību organizatoru uzņemto fotogrāfiju izmantošanai plašsaziņas līdzekļos un sociālajos tīklos.*